turjo4nis/wikipedia-bn-dump-20250701 huggingface dataset:
দ্বিতীয় বিশ্বযুদ্ধের সামরিক খেতাব

দ্বিতীয় বিশ্বযুদ্ধের সামরিক খেতাব প্রায় সবগুলো অংশগ্রহণকারী দেশই প্রদান করে।

সোভিয়েত ইউনিয়ন 
 হিরো অফ দি সোভিয়েত ইউনিয়ন
 অর্ডার অফ লেনিন
 অর্ডার অফ সুভরভ
 অর্ডার অফ অক্টোবর রিভলুশন
 অর্ডার অফ রেড ব্যানার
 অর্ডার অফ ভিক্টরি
 জার্মানি জয়ের জন্য প্রদত্ত খেতাব
 জাপান জয়ের জন্য প্রদত্ত খেতাব

যুক্তরাষ্ট্র 

 মেডেল অফ অনার
 সিলভার স্টার
 ব্রোঞ্জ স্টার মেডেল
 ডিস্টিংগুয়িশ্‌ড ফ্লাইং ক্রস
 এয়ার মেডেল
 ওয়ার্ল্ড ওয়ার টু ভিক্টরি মেডেল
 অ্যাশিয়াটিক-প্যাসিফিক ক্যাম্পেইন মেডেল
 ইউরোপিয়ান-আফ্রিকান-মিড্‌ল ইস্টার্ন ক্যাম্পেইন মেডেল
 অ্যামেরিকান ক্যাম্পেইন মেডেল

যুক্তরাজ্য 

 ভিক্টোরিয়া ক্রস
 এয়ার ফোর্স ক্রস
 অর্ডার অফ দি ব্যাচ
 অর্ডার অফ দি ব্রিটিশ এম্পায়ার
 ডিস্টিংগুয়িশ্‌ড ফ্লাইং ক্রস
 ওয়ার মেডেল
 ডিফেন্স মেডেল
 ব্রিটিশ ক্যাম্পেইন মেডেল
 আফ্রিকা স্টার
 প্যাসিফিক স্টার
 আটলান্টিক স্টার
 বার্মা স্টার
 ইটালি স্টার
 ফ্রান্স এন্ড জার্মানি স্টার
 এয়ারক্রু স্টার
 ১৯৩৯-১৯৪৫ স্টার

ফ্রান্স এবং বেলজিয়াম 

 ক্রয়িক্স দ্য গেরে (Croix de Guerre)

পোল্যান্ড 
 Virtuti Militari
 Order Krzyża Grunwaldu
 Krzyż Walecznych (Cross of the Valorous)
 Krzyż Partyzancki (Partisan Cross)

নাজি জার্মানি 

 আয়রন ক্রস

 
দ্বিতীয় বিশ্বযুদ্ধ সম্পর্কিত তালিকা
জন এলিয়ট ড্রিঙ্কওয়াটার বিটন

বেথুন সাহেব নামে বিখ্যাত জন এলিয়ট ড্রিঙ্কওয়াটার বিটন (ইংরেজি:John Elliot Drinkwater Bethune) (১৮০১ - আগস্ট ১২, ১৮৫১) এক ভারত প্রেমী ব্রিটিশ রাজকর্মচারী ছিলেন। বেথুন বালিকা বিদ্যালয় (বেথুন স্কুল) ও বেথুন কলেজ প্রতিষ্ঠা করে বাংলার নারী জাগরণের সূত্রপাত করেন তিনি। বেথুন কলেজ ভারতীয় উপমহাদেশের প্রথম মহিলা কলেজ। ইংরাজীতে মহাকাব্য লিখতে উদ্যত মাইকেল মধুসূদন দত্তকে বাংলায় লিখতে অনুপ্রেরণা যুগিয়েছিলেন বেথুন সাহেব।

জন্ম ও শিক্ষাজীবন 
ইংল্যেন্ড এর ইলিং শহরে বিটন এর জন্ম।তার পিতা ছিলেন স্বনামধন্য জন ড্রিঙ্কওয়াটার বিটন, যিনি  "History of the Siege of Gibraltar" বইটি লিখে বিখ্যাত হয়েছিলেন।. ছোটবেলা থেকেই জুনিয়র বিটন মেধাবী ছাত্র ছিলেন।তিনি প্রথমে ওয়েস্টমিনিস্টার স্কুল থেকে পড়াশুনা করেন।পরবর্তীতে তিনি ক্যামব্রিজ বিশ্ববিদ্যালয় এর ট্রিনিটি কলেজ থেকে কৃতিত্বের সাথে পড়া শেষ করেন।এর কিছুদিন পরেই তিনি লিংকস ইন এ ব্যারিস্টার হিসেবে যোগ দেন এবং কিছুদিনের মধ্যে নিজ যোগ্যতাবলে পার্লামেন্ট এর সদস্যও হয়ে যান।মাতৃভাষা ইংরেজি ছাড়াও তিনি গ্রিক,ল্যাটিন,জার্মান,ফরাসি,ইতালীয় ভাষাতেও সাবলীল ছিলেন।এছাড়া কবি হিসেবেও তার বেশ সুনাম ছিল।১৮৪৮ সালে ব্রিটিশ সরকার তাকে ভারতে পাঠায় গভর্নর জেনারেল'স কাউন্সিল এর ল মেম্বার হিসেবে।

কর্মজীবন

পুরস্কার ও সন্মান

আরো দেখুন 
 বেথুন কলেজ

তথ্যসূত্র 

১৮০১-এ জন্ম
১৮৫১-এ মৃত্যু
বাংলার ইতিহাস
ভারতীয় বিদ্যালয় ও কলেজের প্রতিষ্ঠাতা
কলকাতার পণ্ডিত
পশ্চিমবঙ্গের শিক্ষাবিদ
চিকিৎসাবিজ্ঞানে নোবেল বিজয়ীদের তালিকা

চিকিৎসাবিজ্ঞানে নোবেল পুরস্কার (সুয়েডীয়: Nobelpriset i fysiologi eller medicin) প্রতি বছর প্রদান করা হয়। এটি প্রদান করে সুইডেনের কারোলিন্‌স্কা সমিতি। ১৮৯৫ সালে সুইডেনের বিজ্ঞানী আলফ্রেদ নোবেল যে পাঁচটি ক্ষেত্রে পুরস্কার প্রদানের ব্যাপারে দলিলে উল্লেখ করে গিয়েছিলেন তন্মধ্যে এটি একটি। ১৯০১ সাল থেকে নিয়মিত এই পুরস্কারটি প্রদান করা হচ্ছে। ১৯০১ সালে প্রথম পুরস্কার প্রদান করা হয় জার্মান জীববিজ্ঞানী এমিল ফন বেরিংকে ডিপথেরিয়া রোগের বিরুদ্ধে কার্যকর সিরাম থেরাপি বিষয়ে গবেষণার জন্য।

এই পুরস্কারের প্রশাসনিক দায়িত্ব পালন করে নোবেল ফাউন্ডেশন। চিকিৎসাবিজ্ঞানের সবচেয়ে সম্মানজনক পুরস্কার হিসেবে এটি সর্বজনস্বীকৃত। প্রতি বছর ১০ ডিসেম্বর সুইডেনের রাজধানী স্টকহোমে বিজ্ঞানী নোবেলের মৃত্যুবার্ষিকীতে এই পুরস্কার আনুষ্ঠানিকভাবে প্রদান করা হয়ে থাকে। বিজয়ী বিজ্ঞানী সুইডেনের মহিমান্বিত রাজার নিকট থেকে পুরস্কার গ্রহণ করেন। তাকে দেয়া হয় একটি ডিপ্লোমা, একটি পদক এবং নোবেল পুরস্কারের স্বীকৃতিসূচক একটি দলিল। পুরস্কারের মোট অর্থের পরিমাণ ছিল ১০,০০০,০০০ সুয়েডীয় ক্রোনা (প্রায় ১ মিলিয়ন ইউরো, তথা ১৪ লক্ষ মার্কিন ডলার)। প্রদত্ত মেডেলের সম্মুখ দিকে থাকে আলফ্রেদ নোবেলের খোদিত ছবি যা পদার্থবিজ্ঞান, রসায়ন বা সাহিত্যের জন্য প্রদত্ত মেডেলের মতই। তবে অন্য পাশটা আলাদা। সেই পাশে মেধাবী এক চিকিৎসকের প্রতিকৃতি দেখা যায়, যে নিজের কোলে রাখা একটি উন্মুক্ত বই ধরে আছে এবং একই সাথে পাথরের বুক চিড়ে প্রবহমান পানি দিয়ে একটি মেয়ের তৃষ্ণা মেটানোর চেষ্টা করছে।

পুরস্কারপ্রাপ্তদের তালিকা

পুরস্কারবিহীন বছরগুলো 
১৯১৫-১৯১৮, ১৯২১, ১৯২৫, ১৯৪০-১৯৪২ মোট নয় বছর চিকিৎসাবিজ্ঞানে নোবেল পুরস্কার প্রদান করা হয়নি। অধিকাংশ বছরই প্রথম ও দ্বিতীয় বিশ্বযুদ্ধকালীন সময়কালের জন্যে দেয়া হয়নি।

১৯৩৯ সালে অস্ট্রীয় বংশোদ্ভূত জার্মান রাজনীতিবিদ এডলফ হিটলার গারহার্ড ডোমাগ নামীয় চিকিৎসাবিজ্ঞানীকে তাঁর প্রাপ্য নোবেল পুরস্কার গ্রহণে নিষেধাজ্ঞা প্রদান করেন। পরবর্তীকালে তিনি অবশ্য তাঁর প্রাপ্য ডিপ্লোমা এবং পদক গ্রহণ করেন, কিন্তু অর্থ ফিরে পাননি।

আরও দেখুন 
 নোবেল পুরস্কার
 নোবেল পুরস্কার প্রাপ্তদের তালিকা
 সাহিত্যে নোবেল পুরস্কার
 পদার্থবিজ্ঞানে নোবেল পুরস্কার
 রসায়নে নোবেল পুরস্কার
 শান্তিতে নোবেল পুরস্কার
 অর্থনীতিতে নোবেল পুরস্কার
 চিকিৎসাবিজ্ঞান
 জীববিজ্ঞান

তথ্যসূত্র

বহিঃসংযোগ 

 "চিকিৎসাবিজ্ঞানে নোবেল বিজয়ি সকলে"  – নোবেল ফাউন্ডেশনের অফিসিয়াল ওয়েবসাইটের নির্ঘন্ট।
 "পুরস্কার বিতরণ অনুষ্ঠান" – নোবেল ফাউন্ডেশনের অফিসিয়াল হাইপারলিংককৃত ওয়েবসাইট।
 "অর্থনীতি এবং চিকিৎসাবিজ্ঞানের জন্য মেডেল"  – ব্রিগিটা লেমেল; মেডেলের নির্মাণের ইতিহাস বিষয়ক একটি নিবন্ধ।
 "চিকিৎসাবিজ্ঞানের জন্য প্রদত্ত মেডেল" – নোবেল ফাউন্ডেশনের অফিসিয়াল ওয়েব পৃষ্ঠা।
 "চিকিৎসাবিজ্ঞানে নোবেল পুরস্কার"  – নোবেল ফাউন্ডেশনের অফিসিয়াল সাইট।
 "নোবেল বিজয়ীরা কি গ্রহণ করেন?"  – নোবেল পুরস্কার বিতরণ অনুষ্ঠান পৃষ্ঠায় প্রদত্ত সংযোগ।

নোবেল পুরস্কার
চিকিৎসাবিজ্ঞানে পুরস্কার
কারোলিন্সকা ইনস্টিটিউট
চিকিৎসাবিজ্ঞানে নোবেল পুরস্কার বিজয়ী
নোবেল বিজয়ীদের তালিকা
বদিউল আলম মজুমদার

বদিউল আলম মজুমদার (জন্ম ফেব্রুয়ারি ১৯৪৬) একজন বাংলাদেশি অর্থনীতিবিদ, উন্নয়নকর্মী, রাজনীতি বিশ্লেষক, স্থানীয় সরকার ও নির্বাচন বিশেষজ্ঞ। তিনি যুক্তরাষ্ট্রভিত্তিক দাতব্য সংস্থা ‘দি হাঙ্গার প্রজেক্ট’-এর বাংলাদেশি শাখার পরিচালক ও বৈশ্বিক সহ-সভাপতি হিসেবে দায়িত্ব পালন করছেন। এছাড়া তিনি নাগরিক সংগঠন ‘সুজন-সুশাসনের জন্য নাগরিক’-এর প্রতিষ্ঠাতা সম্পাদক।

জন্ম ও প্রাথমিক জীবন
বদিউল আলম ১৯৪৬ সালের ফেব্রুয়ারিতে কুমিল্লা জেলার লাকসাম উপজেলার পোলাইয়া গ্রামে জন্মগ্রহণ করেন। ১৯৬২ সালে তিনি উচ্চ মাধ্যমিক সম্পন্ন করে একই বছর ঢাকা বিশ্ববিদ্যালয়ে ভর্তি হন এবং সেখান থেকে স্নাতক সম্পন্ন করেন। পরবর্তীতে যুক্তরাষ্ট্রের ক্যালিফোর্নিয়ার ক্ল্যারমন্ট গ্র্যাজুয়েট স্কুল থেকে স্নাতকোত্তর এবং কেস ওয়েসটার্ন রিভার্স বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
বদিউল আলম ১৯৬৯ সালে তিনি ঢাকা বিশ্ববিদ্যালয়ের বাণিজ্য অনুষদে প্রভাষক হিসেবে যোগদান করেন। ১৯৭০ সালে উচ্চ শিক্ষার জন্য যুক্তরাষ্ট্র গমন করার পর, উচ্চ শিক্ষা শেষ করে ১৯৭৭ সাল থেকে ১৯৯১ সাল পর্যন্ত সিয়াটোল ইউনিভার্সিটি, ওয়াশিংটন স্টেট ইউনিভার্সিটি ও সেন্ট্রাল ওয়াশিংটন ইউনিভার্সিটিতে শিক্ষকতা করেন। এছাড়া ১৯৮০ সালে কিছুকাল তিনি মার্কিন মহাকাশ গবেষণা সংস্থা নাসায় পরামর্শক হিসেবেও কাজ করেন।

১৯৯১ সালে তিনি বাংলাদেশে ফিরে আসেন এবং ১৯৯৩ সালের মাঝামাঝিতে দি হাঙ্গার প্রজেক্টের সাথে যুক্ত হন। ২০০১ সালে তত্ত্বাবধায়ক সরকারের সময় তিনি বাংলাদেশ পল্লী উন্নয়ন একাডেমীর (বার্ড) বোর্ড অব গভর্নরস্-এর একজন সদস্য হিসেবে দায়িত্ব পালন করেন। তিনি ট্রান্সপারেন্সি ইন্টারন্যাশনাল বাংলাদেশের উপদেষ্টা পরিষদের একজন সদস্য হিসেবেও দায়িত্ব পালন করছেন।  ড. ইউনুসের অন্তর্বর্তীকালীন সরকারের আমলে তিনি নির্বাচন ব্যবস্থা সংস্কার কমিশনের প্রধান হিসেবেও দায়িত্ব পালন করেন।

তথ্যসূত্র

বাংলাদেশী অর্থনীতিবিদ
১৯৪৬-এ জন্ম
জীবিত ব্যক্তি
কুমিল্লা জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বোর্নমাথ

বোর্ন্‌মাথ (Bournemouth) ইংল্যান্ডের দক্ষিণাঞ্চলে সমুদ্র সৈকতের পারে অবস্থিত একটি ছোট শহর। ছুটি কাটানো বা আমোদ-প্রমোদের জন্যে এটি বিলেতবাসীদের কাছে জনপ্রিয়। ইংল্যান্ডের রাজনৈতিক দলগুলোর বাৎসরিক সভার জন্যেও প্রায়শই বোর্ন্‌মাথ-কে ব্যবহার করা হয়।

বোর্নমাথ শহরটি বোর্নমতথ বরোতে অবস্থিত। ২০০১ সালের আদমশুমারি অনুসারে এর জনসংখ্যা ১৬৩,৪৪৪ জন। এটি ডরসেটের বৃহত্তম শহর। এছাড়া এটি ইংল্যান্ডের দক্ষিণ উপকূলের, এবং সাউদাম্পটন ও প্লিমাউথের মধ্যকার বৃহত্তম শহর।

লুইস ট্রেগনওয়েল ১৮১০ সালে বোর্নমাথ শহরটি প্রতিষ্ঠা করেন। রেলওয়ের আবির্ভাবের সাথে সাথে এই শহরের আকার বাড়তে থাকে। ১৮৭০ সালে এটি নগর হিসাবে স্বীকৃতি পায়। শুরুতে এটি হ্যাম্পশায়ারের অংশ ছিলো। ১৯৭৪ সাল থেকে এটি ডরসেটের অন্তর্গত।

বহিঃসংযোগ 
 Official Bournemouth Borough Council information site
 Official Bournemouth tourist information site
 United Kingdom Census 2001 statistics for Bournemouth
 Bournemouth University

ইংল্যান্ডের শহর
বোর্নমাথ
১৮১০-এ ইংল্যান্ডে প্রতিষ্ঠিত
ব্ল্যাকপুল

ব্ল্যাক‌পুল (ইংরেজি Blackpool ব্ল্যাক্‌পুল্‌) উত্তর পশ্চিম ইংল্যান্ডে ল্যাঙ্কাশায়ার উপকূলে সমুদ্র সৈকতের পারে অবস্থিত একটি ছোট শহর। শহরটি আইরিশ সাগরের তীরে অবস্থিত, প্রেস্টনের ১৫ মাইল (২৪ কিলোমিটার) উত্তর পশ্চিমে, লিভারপুলের ২৭ মাইল (৪৩ কিলোমিটার) উত্তরে, বোল্টনের ২৮ মাইল (৪৫ কিলোমিটার) উত্তর পশ্চিমে এবং ম্যানচেস্টারের ৪০ মাইল (৬৪ কিলোমিটার) পশ্চিমে অবস্থিত। ২০১১ সালের আদমশুমারি অনুসারে এই শহরের সম্ভাব্য জনসংখ্যা প্রায় ১৩৯,৭২০। এটি ল্যাঙ্কাশায়ারের সবচেয়ে ঘনবসতিপূর্ণ শহর।

ছুটি কাটানো বা আমোদ-প্রমোদের জন্যে এটি বিলেতবাসীদের কাছে জনপ্রিয়। ইংল্যান্ডের রাজনৈতিক দলগুলোর বার্ষিক সভার জন্যেও প্রায়শই ব্ল্যাক‌পুলকে ব্যবহার করা হয়।

তথ্যসূত্র

বহিঃসংযোগ

 
ইংল্যান্ডের শহর
ব্রাইটন

ব্রাইটন (Brighton) যুক্তরাজ্যের সমুদ্র সৈকতের পারে অবস্থিত একটি ছোট শহর। ছুটি কাটানো বা আমোদ-প্রমোদের জন্যে এটি বিলেতবাসীদের কাছে জনপ্রিয়। যুক্তরাজ্যের রাজনৈতিক দলগুলোর বার্ষিক সভার জন্যেও প্রায়শই ব্রাইটনকে ব্যবহার করা হয়।

ভূগোল ও ভৌগোলিক বিবরণ

ব্রাইটনের উত্তরে সাউথ ডাউন্স ও দক্ষিণে ইংলিশ চ্যানেল অবস্থিত। সাসেক্স উপকূলের সেলসি বিল ও বিচি হেডের মধ্যে একটি প্রসশ্ত কিন্তু অগভীর উপসাগর রয়েছে; ব্রাইটন সেই উপসাগরের পাশ্ববর্তী মৌসুমী নদী ওয়েলেসবর্নের তীরে গড়ে ওঠেছে। ওয়েলেসবর্ন নদীটি সাউথ ডাউন্স থেকে প্রবাহিত হয়ে ইস্ট ক্লিফের নিকটবর্তী সৈকত দিয়ে ইংলিশ চ্যানেলে পতিত হয়।

জলবায়ু
ব্রাইটনের জলবায়ু শান্ত। এই শহরের কৌপেন জলবায়ু শ্রেণিবিভাগ হল সিএফবি। ব্রাইটনের জলবায়ুর বৈশিষ্ট হল শান্ত আবহাওয়া, রৌদ্রোজ্জল, সামুদ্রিক মৃদুমন্দ হাওয়া, ও স্বাস্থ্যকর বাতাস। সমতল ভূমির উচ্চতা বৃদ্ধির সাথে সাথে গড় বৃষ্টিপাতের হার বেড়েছে। ১৯৫৮ সাল থেকে ১৯৯০ সালে গড় বৃষ্টিপাত ছিল সমুদ্রপৃষ্ঠে ৭৪৯ মিলিমিটার (২৯ ইঞ্চি) এবং সাউথ ডাউন্সের উপরে ব্রাইটনে প্রায় ১০০০ মিলিমিটার (৩৯ ইঞ্চি)। ১৭০৩, ১৮০৬, ১৮২৪, ১৮৩৬, ১৮৪৮, ১৮৫০, ১৮৯৬, ১৯১০, ও ১৯৮৭ সালে ঝড়ের কারণে ব্যাপক ক্ষয়ক্ষতি হয়। তুষারপাত খুবই কম, তবে ১৮৮১ এবং ১৯৬৭ সালে খুবই মারাত্মক তুষারপাত রেকর্ড করা হয়।

তথ্যসূত্র

গ্রন্থপঞ্জি
 Carder, Timothy (1990). The Encyclopaedia of Brighton. Lewes: East Sussex County Libraries. .
 Collis, Rose (2010). The New Encyclopaedia of Brighton. (based on the original by Tim Carder) (1st ed.). Brighton: Brighton & Hove Libraries. .

ব্রাইটন
পূর্ব সাসেক্সের শহর
পূর্ব সাসেক্সের সৈকত
ইংল্যান্ডের সমুদ্র তীরবর্তী রিসোর্ট
কাঙ্গালিনী সুফিয়া

কাঙ্গালিনী সুফিয়া (প্রকৃত নামঃ টুনি হালদার; জন্মঃ ১৯৬১) বাংলাদেশের একজন প্রসিদ্ধ লোকসঙ্গীত শিল্পী। কোনবা পথে নিতাইগঞ্জে যাই, পরাণের বান্ধব রে, বুড়ি হইলাম তোর কারণে, নারীর কাছে কেউ যায় না, আমার ভাঁটি গাঙের নাইয়া প্রভৃতি গানের জন্য তিনি বিখ্যাত।

জন্ম ও শৈশবকাল 
কাঙ্গালিনী সুফিয়া ১৯৬১ সালে রাজবাড়ী জেলার বালিয়াকান্দি উপজেলার রামদিয়া গ্রামে জন্মগ্রহণ করেন। তার প্রকৃত নাম ছিল টুনি হালদার। বাবার নাম খোকন হালদার ও মা টুলু হালদার।

সঙ্গীত জীবন 
গ্রাম্য একটি গানের অনুষ্ঠানে ১৪ বছর বয়সে তিনি তার সঙ্গীত জীবন শুরু করেন। মাত্র ১৫ বছর বয়সে সুধির হালদার নামের একজন বাউলের সঙ্গে তার বিয়ে হয়, যদিও সে বিয়ে বেশিদিন টেকেনি। ওস্তাদ হালিম বয়াতির শিষ্যত্ব গ্রহণ করেন ১৯৭৮ সালে। সে সময় তিনি ইসলাম ধর্ম গ্রহণ করে সুফিয়া খাতুন নাম ধারণ করেন। তার গুরু দেবেন থাপা, গৌর মোহন্ত। তার প্রিয় শিল্পী লালন ফকির, আব্দুল আলীম।

সুফিয়ার মোট রচিত গানের সংখ্যা প্রায় ৫০০। তিনি রাজ সিংহাসন চলচ্চিত্রে প্রথম কণ্ঠ দেন। তিনি যুক্তরাষ্ট্র, যুক্তরাজ্য, দক্ষিণ কোরিয়া, থাইল্যান্ড, চীন, ভারতে বিভিন্ন সাংস্কৃতিক অনুষ্ঠানে অংশগ্রহণ করেন।

কাঙ্গালিনী উপাধি 

বাংলাদেশ বেতারের সাবেক পরিচালক ফজল-এ-খোদা একদিন হাইকোর্টের মাজারে কাঙালিনী সুফিয়াকে গাইতে দেখেন। তিনি কাঙালিনী সুফিয়াকে বেতারে আসার আমন্ত্রণ জানান। তিনি ছিলেন সেময় পথগায়ক। কাঙালিনী সুফিয়া নিজে বলেছেন যে, প্রথম সুধী সমাজে তাঁকে পরিচিত করান কবি ফজল-এ-খোদা। বাংলাদেশ শিল্পকলা একাডেমির সাবেক ডিজি মুস্তাফা মনোয়ার তাকে কাঙ্গালিনী উপাধি প্রদান করেন। তারপর থেকে তিনি সুফিয়া খাতুন থেকে দেশব্যাপী কাঙ্গালিনী সুফিয়া নামে পরিচিত হন।

অভিনয় 
কাঙ্গালিনী সুফিয়া দেয়াল, নোনাজলের গল্প প্রভৃতি নাটকে অভিনয় করেন। উল্লেখ্য নোনাজলের গল্প বুড়ি হইলাম তোর কারণে গানটি অবলম্বনে নির্মিত হয় যেখানে সুফিয়া প্রধান চরিত্রে একজন বাউলের ভূমিকায় অভিনয় করেন। এছাড়াও তিনি ১৯৯৭ সালে বুকের ভেতর আগুন নামে একটি চলচ্চিত্রে অভিনয় করেন।

পুরস্কার 
সংগীতে তিনি প্রায় ৩০টি জাতীয় ও ১০টি আন্তর্জাতিক পুরস্কার লাভ করে।

তথ্যসূত্র

বহিঃসংযোগ 
 বিএমডিবিতে প্রোফাইল।
 আমি একের মধ্যেই আছি : কাঙ্গালিনী সুফিয়া, ৩১ জানুয়ারি ২০১৪-এ দৈনিক আজাদীতে প্রকাশিত সাক্ষাৎকার।

বাংলাদেশী গায়িকা
বাংলা ভাষার সঙ্গীতশিল্পী
১৯৬১-এ জন্ম
বাউল
লোকসঙ্গীত শিল্পী
বাংলাদেশী নেপথ্য সঙ্গীতশিল্পী
বাংলাদেশী লোকশিল্পী
বাংলা একাডেমির সম্মানিত ফেলো
শিল্পকলা পদক বিজয়ী
জীবিত ব্যক্তি
১৯৫০-এর দশকে জন্ম
রাজবাড়ী জেলার ব্যক্তি
২১শ শতাব্দীর বাংলাদেশী সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
আবদুর রহমান বয়াতী

আব্দুর রহমান বয়াতী (জন্ম: ১৯৩৯ - মৃত্যু: ১৯ আগস্ট, ২০১৩) ছিলেন বাংলাদেশের একজন প্রসিদ্ধ লোকসঙ্গীত শিল্পী। তিনি একাধারে অসংখ্য জনপ্রিয় লোকগানের শিল্পী, গীতিকার, সুরকার এবং সঙ্গীত পরিচালক৷ শিল্পকলায় বিশেষ অবদানের জন্য তিনি ২০১৫ সালে একুশে পদক লাভ করেছেন।

জন্ম 
১৯৩৯ সালে ব্রিটিশ ভারতের ঢাকার সূত্রাপুর থানার দয়াগঞ্জে জন্মগ্রহণ করেন আবদুর রহমান বয়াতী।

সঙ্গীত জীবন 
তিনি ১৯৮২ সালে ‘আবদুর রহমান বয়াতি’ নামে বাউল দল গড়ে তোলেন। তিনি দোতারা, হারমোনিয়াম, খঞ্জনি ও ভায়োলিন বাজাতে পারতেন। তিনি বাংলাদেশ ছাড়াও ভারত, নেপাল, যুক্তরাষ্ট্র, যুক্তরাজ্য, জাপান, অস্ট্রেলিয়া, অস্ট্রিয়া, কানাডা, চীন, সাবেক সোভিয়েত ইউনিয়ন ও মধ্যপ্রাচ্যসহ বিশ্বের ৪২টি দেশ বাউল গান পরিবেশন করেছিলেন। যুক্তরাষ্ট্রের সাবেক প্রেসিডেন্ট জর্জ এইচ. ডব্লিউ. বুশের আমন্ত্রণে হোয়াইট হাউসে আয়োজিত এক অনুষ্ঠানে তিনি গান গেয়েছিলেন। তিনি বাংলাদেশ টেলিভিশন ও বেতারের বিশেষ গ্রেডের শিল্পী ছিলেন।

বিখ্যাত গান 
এ পর্যন্ত তার প্রায় পাঁচশ একক গানের অ্যালবাম বের হয়েছে। পাশাপাশি তিনটি মিশ্র অ্যালবামে গান গেয়েছেন তিনি। তার উল্লেখযোগ্য গানের মধ্যে রয়েছে -
 ‘মন আমার দেহঘড়ি সন্ধান করি কোন মিস্তরি বানাইয়াছে’
 ‘আমি ভুলি ভুলি মনে করি প্রাণে ধৈর্য মানে না’
 ‘আমার মাটির ঘরে ইঁদুর ঢুকেছে’
 ‘মরণেরই কথা কেন স্মরণ কর না’
 ‘মা আমেনার কোলে ফুটল ফুল’
 ‘ছেড়ে দে নৌকা মাঝি যাবো মদিনা’

চলচ্চিত্রে অভিনয় 
১৯৮৯ সালে হাফিজুদ্দিন পরিচালিত ‘অসতী’ নামে একটি চলচ্চিত্রেও অভিনয় করেছিলেন।

মৃত্যু 
১৯ আগস্ট ২০১৩ সালে রাজধানীর ধানমন্ডির সাতমসজিদ রোডের জাপান-বাংলাদেশ ফ্রেন্ডশিপ হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন।

পুরস্কার ও সম্মাননা 
২০১৫ সালে মরণোত্তর একুশে পদক লাভ করেন।

তথ্যসূত্র

বহিঃসংযোগ 
 অসুস্থ হয়ে হাসপাতালে আবদুর রহমান বয়াতী

১৯৩৯-এ জন্ম
২০১৩-এ মৃত্যু
বাউল
বাংলাদেশী গায়ক
বাংলা ভাষার সঙ্গীতশিল্পী
বাংলাদেশী পুরুষ সঙ্গীতজ্ঞ
একুশে পদক বিজয়ী
ঢাকার ব্যক্তি
বাংলাদেশী চলচ্চিত্র অভিনেতা
ফিরোজ সাঁই

ফিরোজ সাঁই (জন্ম: ১৯৫২ - মৃত্যু: ১৬ ডিসেম্বর ১৯৯৫) বাংলাদেশের একজন জনপ্রিয় সঙ্গীত শিল্পী ছিলেন। সত্তর ও আশির দশকে লোকসঙ্গীত ও আধ্যাত্মিক ধারার গানকে যারা পপসঙ্গীতের আদল দিয়েছিলেন তিনি ছিলেন তাদের পথিকৃৎ। সঙ্গীতে অবদানের জন্য তিনি ১৯৯৬ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা মরণোত্তর একুশে পদকে ভূষিত হন। তার গাওয়া 'এক সেকেন্ডের নাই ভরসা', 'ইঞ্জিন যদি চইলা যায় ডাব্বা লইয়া কি হইবো' অথবা 'ইস্কুল খুইলাছে রে মওলা, ইস্কুল খুইলাছে' এর মতো গানগুলো আজও শ্রোতাদের হৃদয়ে দোলা দেয় সুর ও চিন্তার আনন্দ অনুভবে।

মৃত্যু
১৬ই ডিসেম্বর ১৯৯৫ সালে শিল্পকলা একাডেমী আয়োজিত একটি গানের অনুষ্ঠানে 'এক সেকেন্ডের নাই ভরসা’ গানটি গাওয়ার সময় মৃত্যুর কোলে ঢলে পড়েন ফিরোজ সাঁই।

তথ্যসূত্র

বহিঃসংযোগ 

 ইউটিউব ভিডিওতে দেখুন ফিরোজ সাঁইয়ের গান
 সুরেলা ডট কমে দেখুন শিল্পীর কিছু বিখ্যাত গানের তালিকা

বাংলাদেশী গায়ক
বাংলা ভাষার সঙ্গীতশিল্পী
১৯৫৩-এ জন্ম
১৯৯৫-এ মৃত্যু
ফকির আলমগীর

ফকির আলমগীর (২১ ফেব্রুয়ারি ১৯৫০ – ২৩ জুলাই ২০২১) ছিলেন বাংলাদেশের একজন প্রখ্যাত সংগীতশিল্পী। গণসংগীত ও দেশীয় পপ সংগীতে তার ব্যাপক অবদান রয়েছে। তিনি ঋষিজ শিল্পী গোষ্ঠীর প্রতিষ্ঠাতা। ১৯৯৯ সালে তিনি বাংলাদেশ সরকার কর্তৃক একুশে পদকে ভূষিত হন।

জন্ম ও কৈশোর 
ফকির আলমগীর ১৯৫০ সালের ২১ ফেব্রুয়ারি ফরিদপুরের ভাঙ্গা থানার কালামৃধা গ্রামে জন্মগ্রহণ করেন। তার পিতা মরহুম মোঃ হাচেন উদ্দিন ফকির (ইন্তেকাল: ২৩ এপ্রিল,১৯৮৯ ইং), মরহুমা মা বেগম হাবিবুন্নেছা (ইন্তেকাল:৩ নভেম্বর,১৯৯৯ ইং)। ফকির আলমগীর কালামৃধা গোবিন্দ হাই স্কুল থেকে ১৯৬৬ মাধ্যমিক পরীক্ষায় উত্তীর্ণ হয়ে জগন্নাথ কলেজে ভর্তি হন।

শিক্ষা ও কর্মজীবন 
জগন্নাথ কলেজ থেকে স্নাতক ডিগ্রী নিয়ে পরবর্তী পর্যায়ে ঢাকা বিশ্ববিদ্যালয় থেকে সাংবাদিকতায় এমএ পাস করেন। ১৯৬৬ সালে পূর্ব পাকিস্তান ছাত্র ইউনিয়নের (বর্তমানে বাংলাদেশ ছাত্র ইউনিয়ন) সদস্য হিসেবে ছাত্র রাজনীতিতে প্রবেশ করেন। এরই ধারাবাহিকতায় ক্রান্তি শিল্পী গোষ্ঠী ও গণশিল্পী গোষ্ঠীর সদস্য হিসেবে ষাটের দশকে বিভিন্ন আন্দোলন সংগ্রামের মধ্য দিয়ে সংগীত বলয়ে প্রবেশ করেন। ’৬৯-এর গণঅভ্যুত্থানে এক বিশেষ ভূমিকা পালন করেন। ১৯৭১-এর মুক্তিযুদ্ধে শিল্পী একজন শব্দ সৈনিক হিসেবে স্বাধীন বাংলা বেতার কেন্দ্রে যোগ দেন।

উল্লেখযোগ্য গান 

 ও সখিনা গেছোস কিনা ভুইলা আমারে
 নাম তার ছিল জন হেনরি
 মায়ের একধার দুধের দাম

বই
আলমগীর একজন লেখকও ছিলেন। তিনি ১৯৮৪ সালে তার প্রথম বই চেনা চায়না প্রকাশ করেন। তার পরবর্তী দু'টি বইয়ের নাম ছিল মুক্তিযুদ্ধের স্মৃতি বিজয়ের গান এবং গণ সংগীতের অতীত ও বর্তমান। ২০১৩ সালে তিনি ৩টি বই প্রকাশ করেন - অমর কথা, যারা আছে হৃদয় পটে এবং স্মৃতি আলাপনে মুক্তিযুদ্ধ। তিনি মোট নয়টি বই রচনা করেছেন।
 আবহমান বাংলার লোকসংগীত (২০২০)

পুরস্কার
 একুশে পদক
 ভাসানী পদক
 সিকোয়েন্স সম্মাননা পদক

মৃত্যু
২৩ জুলাই ২০২১ খ্রিস্টাব্দে ৭১ বছর বয়সে ফকির আলমগীর মৃত্যু বরণ করেন। ১৪ জুলাই ২০২১ খ্রিস্টাব্দে তার করোনাভাইরাসের সংক্রমণ ধরা পরে। শ্বাসকষ্ট বাড়তে থাকলে পরদিন তাকে হাসপাতালে ভর্তি করা হয়। ফুসফুস সংক্রমণের পাশাপাশি রক্তে সংক্রমণ ছড়িয়ে পড়ে। ২৩ জুলাই রাত সাড়ে ৯টার দিকে তিনি হার্ট অ্যাটাকে মৃত্যুবরণ করেন।

তথ্যসূত্র

বহিঃসংযোগ 
 

১৯৫০-এ জন্ম
২০২১-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী গায়ক
বাংলা ভাষার সঙ্গীতশিল্পী
বাংলা একাডেমির সম্মানিত ফেলো
বাংলাদেশী লোকশিল্পী
বাংলাদেশী পপ সঙ্গীতশিল্পী
জগন্নাথ কলেজের প্রাক্তন শিক্ষার্থী
শিল্পকলায় একুশে পদক বিজয়ী
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
বাংলাদেশে কোভিড-১৯ বৈশ্বিক মহামারীতে মৃত্যু
পিলু মমতাজ

পিলু মমতাজ (মৃত্যুঃ ২৩ মে, ২০১১) ছিলেন বাংলাদেশের একজন জনপ্রিয় সঙ্গীতশিল্পী। সত্তর ও আশির দশকে দেশীয় পপ সঙ্গীতের ধারায় তিনি অগ্রগামী ছিলেন।

কর্মজীবন 
বাংলাদেশ টেলিভিশনে প্রচারিত ফজলে লোহানীর 'যদি কিছু মনে না করেন' অনুষ্ঠানে তিনি "একদিন তো চলে যাব, পরের ঘরনি হব" গানটি গেয়ে জনপ্রিয়তা অর্জন করেন। পাশাপাশি মঞ্চে তিনি ওই সময়ের চার পপশিল্পী—আজম খান, ফেরদৌস ওয়াহিদ, ফকির আলমগীর ও ফিরোজ সাঁইয়ের সঙ্গে এক হয়ে নিয়মিত গান পরিবেশন করে বেশ জনপ্রিয়তা পান।

২০০১ সালে ঈদে প্রচারিত বিটিভির জনপ্রিয় ম্যাগাজিন অনুষ্ঠান হানিফ সংকেতের ইত্যাদিতে আজম খান, ফেরদৌস ওয়াহিদ, ফকির আলমগীরের সাথে "দিন আসে দিন যায়" গানটি পরিবেশন করেন। মঞ্চে শেষবারের মত ২০১০ সালে ষষ্ঠ সিটিসেল-চ্যানেল আই মিউজিক অ্যাওয়ার্ডস অনুষ্ঠানে গান পরিবেশন করেছিলেন। ২০১২ সালে তার মৃত্যুর পর মমতাজ আলী খান সংগীত একাডেমী ও লেজার ভিশন ব্যানারে তার গানে অ্যালবাম ছিল কোন দিন প্রকাশিত হয়। এই অ্যালবামের সঙ্গীতায়োজন করেছেন আবিদ হোসাইন। এই অ্যালবামের কয়েকটি উল্লেখযোগ্য গান হলো — "আমি শত্রুকে আপন", "বাতাসে আজ", "কানে কানে বলো", "কতদিন যে", "ছিলে কোন দিন", "কোন এক মধুর" ইত্যাদি।

ব্যক্তিগত জীবন 
পিলু মমতাজের বাবা বাংলা লোকগানে প্রবাদপুরুষ মমতাজ আলী খান। পিলু লেফটেন্যান্ট কর্নেল আনোয়ার-উজ-জামানের সাথে বিবাহবন্ধনে আবদ্ধ হন। তাদের এক কন্যা, হুমায়রা জামান মৌ।

মৃত্যু
পিলু ২০১১ সালের ২৩ মে ঢাকার অ্যাপোলো হাসপাতালে মৃত্যুবরণ করেন। তাকে বনানী কবরস্থানে সমাহিত করা হয়।

তথ্যসূত্র 

২০১১-এ মৃত্যু
বাংলাদেশী গায়িকা
বাংলা ভাষার সঙ্গীতশিল্পী
বাংলাদেশী নারী সঙ্গীতজ্ঞ
বাংলাদেশী পপ সঙ্গীতশিল্পী
২০শ শতাব্দীর বাংলাদেশী গায়িকা
বাংলাদেশী লোকশিল্পী
১৯৫০-এর দশকে জন্ম
ঢাকার ব্যক্তি
২০শ শতাব্দীর বাংলাদেশী সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
ঢাকার সঙ্গীতজ্ঞ
জর্জ কিংস্‌লি জিফ

জর্জ কিংস্‌লি জিফ (ইংরেজি: George Kingsley Zipf; আইপিএ: zɪf) (১৯০২-১৯৫০) একজন মার্কিন ভাষাবিজ্ঞানী (linguist) ও ভাষাতাত্ত্বিক (philologist)। তিনি বিভিন্ন ভাষার পরিসংখ্যানগত ঘটনাবলী নিয়ে গবেষণা করেন। জিফের বিধি তার নামেই দেওয়া। বিধিটি অনুসারে যেকোন ভাষায় অল্প কিছু শব্দ অনেক বেশি ব্যবহৃত হয়, আর বেশির ভাগ শব্দ ব্যবহার হয় খুব অল্প পরিমাণে। গাণিতিকভাবে,

যেখানে Pn হল র‌্যাংকিং-এ n-তম শব্দের ব্যবহারের হার (frequency) এবং a -এর মান প্রায় ১। অর্থাৎ দ্বিতীয় আইটেমটি প্রথম আইটেমের অর্ধেক পরিমাণে ব্যবহৃত হয়, ৩য় আইটেমটি প্রথম আইটেমের এক-তৃতীয়াংশ পরিমাণে ব্যবহৃত হয়, ইত্যাদি।

জিফ হার্ভার্ড বিশ্ববিদ্যালয়ে কাজ করতেন। তার গবেষণা ইন্টারনেট এবং আরও অনেক তথ্য-সংগ্রহের গঠন-প্রকৃতি সম্বন্ধে আজও সঠিক ধারণা দেয়।

প্রকাশিত গ্রন্থাবলি 
 জিফ, জর্জ কিংস্‌লি (১৯৩২): Selected Studies of the Principle of Relative Frequency in Language. Cambridge (Mass.). 
 জিফ, জর্জ কিংস্‌লি (১৯৩৫): The Psycho-Biology of Language. Cambridge (Mass.).
 জিফ, জর্জ কিংস্‌লি (১৯৪১): National unity and disunity 
 জিফ, জর্জ কিংস্‌লি (১৯৪৯): Human behavior and the principle of least effort

১৯০২-এ জন্ম
১৯৫০-এ মৃত্যু
মার্কিন ভাষাবিজ্ঞানী
মার্কিন ভাষাতাত্ত্বিক
মার্কিন পরিসংখ্যানবিদ
জার্মান বংশোদ্ভূত মার্কিন ব্যক্তি
হার্ভার্ড কলেজের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
২০শ শতাব্দীর মার্কিন গণিতবিদ
ছিংহাই-তিব্বত রেলপথ

ছিংহাই-তিব্বত রেলপথ ( ছিংৎসাং থিয়েলু) গণচীনের একটি উচ্চ রেলপথ যা উত্তর-পশ্চিমের ছিংহাই প্রদেশের রাজধানী শিনিং শহরকে দক্ষিণ-পশ্চিমের তিব্বত স্বায়ত্বশাসিত অঞ্চলের রাজধানী লাসা-র সাথে যুক্ত করেছে। তিব্বতের মালভূমির তাংগুলা গিরিপথ পার হওয়ার সময় এই রেলপথের ট্রেনগুলো সবচেয়ে উঁচু স্থানে পৌছায়, যখন সমুদ্রসমতল থেকে এর উচ্চতা হয় ৫,০৭২ মিটার বা ১৬,৮০০ ফুট, যা বিশ্বের কোনও রেলপথের সর্বোচ্চ বিন্দু। ৫০৬৮ মিটার উচ্চতায় অবস্থিত তাংগুলা রেলস্টেশন বিশ্বের উচ্চতম রেলস্টেশন। রেলপথটিতে ৬৭৫টি সেতু আছে, যাদের মোট দৈর্ঘ্য । ১ জুলাই, ২০০৬ এ রেলপথটির উদ্বোধন করা হয়। এর মাধ্যমে তিব্বতের সাথে চীনের জাতীয় রাজধানী বেইজিংয়ের সাথে সরাসরি রেল যোগাযোগ স্থাপিত হয়। বেইজিং ছাড়াও ছেংতু, ছুংছিং, কুয়াংচৌ, শিনিং এবং লানচৌ নগরী থেকে যাত্রীবাহী রেলগাড়ি এই রেলপথে চলাচল করে এবং ব্যস্ততম মৌসুমে ৮০০ থেকে ১০০০ জন যাত্রী পরিবহন করে।

তথ্যসূত্র

চীনের রেলপথ
পার্বত্য রেল পরিবহন
২০০৬-এ চীনে প্রতিষ্ঠিত
মেক্সিকো সিটি

মেক্সিকো সিটি (, ; সংক্ষিপ্তরুপে CDMX; Nahuatl:  ) মেক্সিকোর রাজধানী ও সবচেয়ে বৃহত্তম শহর। এটি উত্তর আমেরিকার জনবহুল শহরগুলোর মধ্যে একটি। এটি আমেরিকা মহাদেশের সবচেয়ে গুরুত্বপূর্ণ সাংস্কৃতিক ও অর্থনৈতিক কেন্দ্রগুলোর মধ্যে একটি। এটি মেক্সিকো উপত্যকায় (ভ্যালে দে মেক্সিকো) অবস্থিত, যা মধ্য মেক্সিকোর সবচেয়ে উচ্চ মালভূমির একটি বৃহত উপত্যকা। এর উচ্চতা ২২৪০ মিটার বা ৭৩৫০ ফুট। মেক্সিকো সিটি ১৬টি বোরোতে বিভক্ত।

২০০৯ সালের তথ্য অনুযায়ী শহরে ৮.৮৪ মিলিয়ন জনসংখ্যা ছিল এবং আয়তন ছিল ১৪৮৫ বর্গকিলোমিটার বা ৫৭৩ বর্গমাইল।

ভূগোল 
মেক্সিকো সিটি মেক্সিকো ভ্যালিতে অবস্থিত, যা প্রায়ই মেক্সিকো অববাহিকা নামে পরিচিত। এই উপত্যকাটি দক্ষিণ-মধ্য মেক্সিকোর উচ্চতর মালভূমিতে ট্রান্স-মেক্সিকান ভলকানিক বেল্টে অবস্থিত। 
সমুদ্রপৃষ্ঠ থেকে এর সর্বনিম্ন উচ্চতা ২,২০০ মিটার (৭,২০০ ফুট) এবং এর চারপাশে যে পাহাড় এবং আগ্নেয়গিরির রয়েছে সেগুলোর উচ্চতা ৫০০০ মিটার (১৬,০০০ ফুট) পর্যন্ত পৌঁছেছে। এই উপত্যকায় পাহাড়ের শীর্ষ থেকে প্রবাহিত পানির জন্য কোনও প্রাকৃতিক নিকাশীর নদী বা নালা নেই, যা শহরকে বন্যার জন্য ঝুঁকিপূর্ণ করে তোলে। ১৭ শতাব্দীতে শহরে খাল বা টানেল খননের পরিকল্পনা করা হয়েছিল।

আবহাওয়া 
কোপেন জলবায়ু শ্রেণিবিন্যাস অনুযায়ী মেক্সিকো সিটির গ্রীষ্মমণ্ডলীয় অবস্থান কিন্তু উচ্চ উচ্চতা কারণে, এখানে উপট্রোপিক্যাল পার্বত্য জলবায়ু বিরাজমান। উপত্যকার নিম্ন অঞ্চলে; ইজপাপাপা, ইজতে্যাকলকো, ভেনস্টিয়ানো ক্যারারজা এবং গাস্টভো এর পূর্ব অংশটিতে, দক্ষিণের উপরের অঞ্চলে তুলনায় বৃষ্টিপাত কম হয়। উপরের দক্ষিণাঞ্চলের তলালপান, মিলপা আলটা থেকে ম্যাদিরো সাধারণভাবেই শুষ্ক ও গরম। পর্বতাঞ্চল আজুসকো পাইন ও অক গাছের জন্য বিখ্যাত।

মেক্সিকো সিটিতে বার্ষিক গড় তাপমাত্রা থাকে ১২° থেকে ১৬° সেলসিয়াস।

জনসংখ্যা 
ঐতিহাসিকভাবে এবং প্রাক-কলম্বিয়ার সময় থেকেই আনাহুয়াক উপত্যকা মেক্সিকোতে সর্বাধিক ঘনবসতিপূর্ণ অঞ্চল হয়ে উঠেছে। ১৮২৪ সালে যখন ফেডারেল জেলা গঠন করা হয়েছিল, মেক্সিকো সিটির নগর অঞ্চলটি আজকের কুয়াহটমোক বোরোর পর্যন্ত বিস্তৃত ছিল। বিংশ শতাব্দীর শুরুতে অভিজাতরা দক্ষিণ এবং পশ্চিমে থেকে অভিবাসন শুরু করে এবং শীঘ্রই ক্রমবর্ধমান সংযোগের ফলে মিক্সকাক এবং সান এঞ্জেলের মত ছোট শহরগুলো এর সাথে সংযুক্ত হয়। ১৯১২ সালের আদমশুমারি অনুসারে নগরীর ৫৪.৭৮% জনগণকে মেস্তিজো গণ্য করা হয়েছিল (আদিবাসী মিশ্রিত ইউরোপীয়), ২২.৭৯% ইউরোপীয় এবং ১৮.৭৪% আদিবাসী হিসাবে বিবেচিত হয়েছিল।

মেক্সিকো সিটির বেশিরভাগ বাসিন্দা (৮২%) হলেন রোমান ক্যাথলিক, ২০১০ সালের আদমশুমারি অনুযায়ী জাতীয় শতাংশের চেয়ে সামান্য কম ৮৭%, যদিও গত দশকে এটি হ্রাস পেয়েছে।
এছাড়াও অনেক অন্য ধর্ম এবং দর্শন এ শহরে প্রচলিত আছে: বিভিন্ন ধরনের প্রোটেস্ট্যান্ট গ্রুপ, বিভিন্ন ধরনের ইহুদি সম্প্রদায়, বৌদ্ধ, ইসলামী এবং অন্যান্য আধ্যাত্মিক এবং দার্শনিক সম্প্রদায়।

শিক্ষা 

প্লাজা দে লাস ট্রেস কাল্টুরাস-এ অবস্থিত কোলজিও ডি সান্তা ক্রুজ দে ত্লেটললকো আমেরিকা মহাদেশের প্রথম এবং প্রাচীনতম ইউরোপীয় স্কুল হিসাবে স্বীকৃত,এবং নতুন বিশ্বের দোভাষী এবং অনুবাদকদের প্রথম বড় স্কুল।

মেক্সিকো সিটিতে অবস্থিত মেক্সিকো জাতীয় ন্যাশনাল স্বায়ত্তশাসিত বিশ্ববিদ্যালয় (ইউএনএএম) এই মহাদেশের বৃহত্তম বিশ্ববিদ্যালয়, যার ৩০০,০০০ জনেরও বেশি শিক্ষার্থী রয়েছে (সকল ব্যাকগ্রাউন্ডে)।

তথ্যসূত্র

বহিঃসংযোগ 

 Federal District Government 
 Mexico City Tourism Ministry 
 Mexico City Experience – An English-language website operated on behalf of the Mexico City government

মেক্সিকোর শহর
উত্তর আমেরিকার রাজধানী
রাজধানী জেলা ও অঞ্চল
মেক্সিকো সিটি